OpenLLM-France/wikimedia huggingface dataset:
# Mauro Santambrogio

Mauro Santambrogio (Erba, Llombardia, 7 d'octubre de 1984) és un ciclista italià, professional des del 2004.
En el seu palmarès destaca la victòria als Tres Valls Varesines de 2009. El 2013 guanyà una etapa al Giro d'Itàlia amb final a Bardonecchia. Amb tot, pocs dies després, el 3 de juny, es va fer públic que havia donat positiu per EPO en un control antidopatge efectuat durant la primera etapa del Giro, la mateixa substància per la qual el seu company d'equip Danilo Di Luca havia estat exclòs durant la disputa del del Giro. Per aquest motiu la victòria li va ser retirada. La notícia del positiu no va sorprendre, ja que era un ciclista que estava sota sospita des de feia temps degut a l'alt rendiment tingut els darrers mesos. De la mateixa manera que Di Luca, Santambrogio fou acomiadat immediatament pel Vini Fantini-Selle Italia.
A finals del 2014, quan encara no havia complert l'any i mig de suspensió, Santambrogio va tornar a donar positiu. A l'octubre de 2015 va ser sancionat amb tres anys a partir de la data del positiu, finalitzant el 21 d'octubre de 2017.

## Palmarès

* 2005
** 1r al Giro del Llac Maggiore
** Medalla de bronze en la cursa en línia dels Jocs del Mediterrani
* 2009
** 1r als Tres Valls Varesines
* 2013
** 1r al Gran Premi de la indústria i l'artesanat de Larciano
** Vencedor d'una etapa al Giro d'Itàlia

### Resultats al Tour de França

* 2009. 132è de la classificació general
* 2010. Abandona (15a etapa)

### Resultats al Giro d'Itàlia

* 2008. Abandona (11a etapa)
* 2010. Abandona (11a etapa)
* 2012. 9è de la classificació general
* 2013. 9è de la classificació general. Vencedor d'una etapa

### Resultats a la Volta a Espanya

* 2008. 121è de la classificació general
* 2011. 88è de la classificació general
* 2012. 58è de la classificació general

## Referències

* ↑ «Santambrogio guanya entre la boira i Nibali és més líder». El Punt-Avui, 19-05-2013 [Consulta: 22 maig 2013].
* ↑ López-Egea, Sergi «Nibali s'exhibeix sota la boira dels Alps». El Periódico de Catalunya, 18-05-2013 [Consulta: 22 maig 2013].
* ↑ «Santambrogio, positivo con EPO». El Mundo Deportivo, 03-06-2013 [Consulta: 3 juny 2013].
* ↑ Durán, Santi «Di Luca, positivo con EPO». El Mundo Deportivo, 24-05-2013 [Consulta: 26 maig 2013].
* ↑ López-Egea, Sergi «L'italià Santambrogio, de qui ja se sospitava, dona positiu al Giro». El Periódico de Catalunya, 03-06-2013 [Consulta: 3 juny 2013].
* ↑ (italià) Francesco Pelosi. «Nota stampa ufficiale sulla positività di Mauro Santambrogio il 4 Maggio.», 03-06-2013. Arxivat de l'original el 10 de juny 2013. [Consulta: 3 juny 2013].
* ↑ «Santambrogio da positivo antes de cumplir su sanción por EPO». Marca, 18-12-2014 [Consulta: 19 desembre 2014].
* ↑ «Santambrogio, sancionado tres años». biciciclismo.com, 27-10-2015 [Consulta: 28 febrer 2016].

## Enllaços externs

* Palmarès de Mauro Santambrogio a sitiodeciclismo.net
# Transformada ràpida de Walsh-Hadamard

En matemàtiques computacionals, la transformada ràpida de Walsh-Hadamard ordenada de Hadamard (amb acrònim anglès FWHT$_h$) és un algorisme eficient per calcular la transformada de Walsh-Hadamard (WHT). Una implementació ingènua del WHT de l'ordre $n=2^{m}$ tindria una complexitat computacional de O($n^{2}$). El FWHT $_h$ només requereix $n\log n$ sumes o restes.
El FWHT $_h$ és un algorisme de dividir i conquerir que trenca recursivament un WHT de mida $n$ en dos WHT més petits de mida $n/2$. Aquesta implementació segueix la definició recursiva de la $2^{m}\times 2^{m}$ matriu de Hadamard $H_{m}$:
$H_{m}={\frac {1}{\sqrt {2}}}{\begin{pmatrix}H_{m-1}&H_{m-1}\\H_{m-1}&-H_{m-1}\end{pmatrix}}.$
El $1/{\sqrt {2}}$ els factors de normalització de cada etapa es poden agrupar o fins i tot ometre.
La transformació ràpida de Walsh-Hadamard ordenada per seqüència, també coneguda com a transformada ràpida de Walsh-Hadamard, FWHT$_w$, s'obté calculant la FWHT $_h$ com a anterior, i després reordenant les sortides.
Una implementació senzilla i ràpida no recursiva de la transformada de Walsh-Hadamard es desprèn de la descomposició de la matriu de transformada de Hadamard com $H_{m}=A^{m}$, on A és m -essa arrel de $H_{m}$.
Exemple de codi Python:

## Referències

* ↑ Fino, B. J.; Algazi, V. R. IEEE Transactions on Computers, 25, 11, 1976, pàg. 1142–1146. DOI: 10.1109/TC.1976.1674569.
* ↑ «Fast Walsh-Hadamard transform - MATLAB fwht» (en anglès). https://www.mathworks.com.+[Consulta: 18 novembre 2022].
* ↑ «Fast Walsh Hadamard Transforms and it's inner workings» (en anglès). https://codeforces.com.+[Consulta: 18 novembre 2022].
* ↑ Yarlagadda and Hershey, "Hadamard Matrix Analysis and Synthesis", 1997 (Springer)
# Douglas Peden

James Douglas "Doug" Peden, (Victoria, 18 d'abril de 1916 - Victoria, 11 d'abril de 2005) va ser un esportista canadenc que va destacar en diferents modalitats.
Era el germà petit del ciclista Torchy Peden.
Va competir en tennis, rugbi, atletisme, natació, beisbol i sobretot en basquetbol i ciclisme.
En bàsquet, va ser seleccionat per participar en els Jocs Olímpics de Berlín, formant part de l'equip campió de la medalla de plata.
En ciclisme va es va especialitzar en les curses de sis dies de les quals va aconseguir 7 victòries. També va guanyar un campionat nacional en ruta.
Com a reconeixement dels seus mèrits, forma part de diferents "Salons de la Fama".

## Palmarès en basquetbol

* 1936
** Medalla de plata als Jocs Olímpics de Berlín en basquetbol

## Palmarès en ciclisme

* 1933
** 1r a la Trans Canada
* 1937
** 1r als Sis dies de Buffalo (amb William Peden)
** 1r als Sis dies de Toronto (amb William Peden)
* 1938
** 1r als Sis dies de San Francisco (amb William Peden)
** 1r als Sis dies de Mont-real (amb William Peden)
* 1939
** Campió del Canadà en ruta
** 1r als Sis dies de Nova York (amb William Peden)
** 1r als Sis dies de Chicago (amb William Peden)
* 1942
** 1r als Sis dies de Chicago (amb Cecil Yates)

## Referències

* ↑ «Fitxa als Jocs Olímpics». Arxivat de l'original el 2012-02-06. [Consulta: 28 agost 2014].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a baseball-reference.com
* Història de Doug Peden a 6dayracing.ca Arxivat 2016-03-04 a Wayback Machine.
# Mellisuga

Mellisuga és un gènere d'ocells de la subfamília dels troquilins (Trochilinae) dins la família dels troquílids (Trochilidae). Aquests colibrís viuen en zones de bosc obert i matoll a les Grans Antilles (Cuba, Jamaica i La Hispaniola).

## Llistat d'espècies

Se n'han descrit dues espècies dins aquest gènere:
* colibrí nan abella (Mellisuga helenae).
* colibrí nan verdós (Mellisuga minima).

## Referències

* ↑ El gènere Mellisuga a TAXONOMICON Rev.22-06-2010
# Vasily Turyanchik

Vasily Turyanchik (Chynadiyovo, 17 d'abril de 1935 - 31 de març de 2022) fou un futbolista ucraïnès de la dècada de 1960 i entrenador.
Pel que fa a clubs, defensà els colors de FC Dinamo de Kíev.

## Referències

* ↑ Perfil a pesmitidelcalcio
* ↑ Vasily TURYANCHIK: And then Maslow suggested a Lobanovskyy the dark a nbaforsports.blogspot.com
* ↑ Turyanchyk Arxivat 2014-07-14 a Wayback Machine. at kopanyi myach
* ↑ Maksymov, M. 50 years of Victory. Vasyl Turyanchyk: "For Dynamo all that is needed!" ... (50 лет победы. Василий Турянчик: "Для "Динамо" – все, что угодно!"…). UA-Football. 26 abril 2011.
# Circuit de Can Nolla

El Circuit de Can Nolla fou un circuit provisional de motocròs situat en terrenys de Can Nolla (casa pairal del terme de Premià de Dalt, Maresme) que tingué activitat durant les dècades de 1970 i 1980. Seu durant anys de les 3 Hores Tot Terreny de Premià, la desaparició d'aquesta prova a partir de 1980 el feu caure en desús durant molts anys, tot i que sovint era utilitzat com a lloc d'entrenament per afeccionats al motociclisme de fora d'asfalt i fins i tot al BMX. Finalment, la transformació urbanística de l'entorn en provocà la desaparició cap a mitjan dècada de 1990, engolit per una urbanització de cases unifamiliars.

## Situació

El Circuit de Can Nolla s'ubicava en una zona d'orografia suau, amb petits turons de pendents lleugers, ocupant antics camps de conreu abandonats de feia anys. Eren uns paratges erms i extensos compresos entre la riera de Can Nolla i la carretera de Vilassar de Dalt a l'est, la carretera d'enllaç cap a Premià de Dalt a l'oest i al sud, i el vessant de l'Ermita de la Cisa al nord (un espai conegut popularment com al Camp dels "Hermanos" per pertànyer als germans de La Salle). Tot l'entorn gaudia d'una bona vegetació, bàsicament garriga i ginesta, però també força garrofers, pins i alguna alzina, i pels volts del circuit s'hi veien encara restes d'antiga activitat agrícola (murs, séquies, una gran bassa, etc.).

## Característiques

El circuit pròpiament dit feia 2.500 metres de llarg i una amplada mínima de 5, i es recorria en sentit invers a les busques del rellotge. La sortida era a la zona superior, prop de la carretera d'enllaç, on hi havia una petita recta que acabava en un revolt tancat a l'esquerra, seguit d'una forta baixada. Després d'un seguit de rampes i salts davallant a la part baixa, s'iniciava després la pujada fins a la sortida. En general, el circuit era força revirat i hi abundaven els salts.
Els amos de Can Nolla permetien l'ús del circuit per a determinats esdeveniments (curses de motocròs i les 3 Hores TT), però la resta de l'any no, per la qual cosa un cop acabades aquestes curses s'obrien rases o es feien sots en determinats punts del circuit (just abans o després dels salts) per tal de dissuadir possibles usuaris. Tot i així, era habitual entrenar-s'hi evitant aquesta mena d'obstacles.

## Referències

* Programa V 3 Hores Tot-Terreny (en castellà). Premià de Mar: Escuderia Premià, 28 maig 1978.
* Programa 6es 3 Hores Tot Terreny. Premià de Mar: Escuderia Premià, 15 juliol 1979.

## Enllaços externs

* Article sobre la finca de Can Nolla, anomenada també Can Olla o Can Soldevila
# Marcin Sapa

Marcin Sapa (Konin, Gran Polònia, 10 de febrer de 1976) és un ciclista polonès, professional des del 2000 al 2013.
Al seu palmarès destaca la victòria al Campionat nacional en ruta de 2008. L'octubre de 2014 fou sancionat per l'UCI amb 18 mesos a comptar a partir del 27 de juliol de 2013 per un positiu per acetazolamida.

## Palmarès

* 1998
** 1r a la Scandinavian Race Uppsala
* 2001
** Vencedor de 2 etapes de la Volta al Marroc
* 2003
** Vencedor d'una etapa del Baltyk-Karkonosze Tour
* 2004
** Vencedor d'una etapa de la Volta a Polònia
* 2005
** 1r a la Copa Sels
* 2006
** Vencedor d'una etapa del Baltyk-Karkonosze Tour
** Vencedor d'una etapa del Malopolski Wyscig Gorski
* 2007
** 1r al Gran Premi Hydraulika Mikolasek
** 1r a la Pomorski Klasyk
** Vencedor de 2 etapes de la Volta a Croàcia
** Vencedor d'una etapa del Baltyk-Karkonosze Tour
** Vencedor d'una etapa de la Volta a Eslovàquia
* 2008
** Campió de Polònia en ruta
** 1r al Mazovia Tour
** 1r a la Malopolski Wyscig Gorski i vencedor d'una etapa
** Vencedor de la classificació dels esprints a la Volta a Polònia
** 1r al Memorial Józef Grundmann
* 2010
** Vencedor d'una etapa de la Volta a Baviera
* 2011
** 1r a la Cursa de Solidarność i els Atletes Olímpics i vencedor d'una etapa
* 2013
** 1r a la Dookoła Mazowsza
** Vencedor d'una etapa de la Volta a Bulgària

### Resultats al Tour de França

* 2009. 146è de la classificació general

## Referències

* ↑ «SAPA Marcin». [Consulta: 27 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Marcin SAPA» (en italià). [Consulta: 27 novembre 2022].
* ↑ «Doping-News: Marcin Sapa, Dookola Mazowsza-Gesamtsieger 2013, für 18 Monate geperrt». live-radsport.ch, 13-11-2014 [Consulta: 28 febrer 2016].

## Enllaços externs

* Web oficial
* Fitxa de Marcin Sapa a sitiodeciclismo.net
# Transparència Internacional

Transparència Internacional (en anglès: Transparency International) o TI és una organització no governamental que supervisa i difon la corrupció empresarial i política en el desenvolupament internacional. Originalment fundada a Alemanya al maig 1993 com una organització sense ànim de lucre, Transparència Internacional és ara una organització internacional no governamental. Publica un Índex de percepció de corrupció anual, que és un llistat comparatiu de la corrupció a tot el món. La seu es troba a Berlín, Alemanya.
L'organització defineix la corrupció com l'abús del poder per a benefici privat.
Transparència Internacional es compon de capítols - establerts a nivell local, com organitzacions independents - que avaluen directament la corrupció en els seus respectius països. Des de petits suborns als saquejos a gran escala, la corrupció difereix de país a país. Ja que els capítols compten amb personal amb experts locals, estan en una posició ideal per determinar les prioritats i els enfocaments més adequats per combatre la corrupció en els seus països. Aquest treball abasta des de la visita a les comunitats rurals per proporcionar assistència legal gratuïta a assessorar al seu govern sobre la reforma política. La corrupció no s'atura en les fronteres nacionals. Els capítols tenen un paper crucial en la formació del seu treball col·lectiu i la realització dels seus objectius regionals i globals, com l'Estratègia 2015.
El 2013 Transparència Internacional va publicar Government Defence Anti-corruption Index amb el qual es va mesurar la corrupció en el sector de la defensa de 82 països. Alguns governs van expressar crítiques a la metodologia de l'informe. Marc Pyman va defensar l'informe en una entrevista i va destacar la importància de la transparència en el sector militar. Es preveu publicar l'índex de cada dos anys.

## Vegeu també

* Convenció de les Nacions Unides contra la Corrupció

## Referències

* ↑ «Who we are. Transparency International.». Arxivat de l'original el 2014-09-20. [Consulta: 3 desembre 2013].
* ↑ «What We Do. Transparency International.». Arxivat de l'original el 2014-01-05. [Consulta: 3 desembre 2013].
* ↑ «Government Defence Anti-corruption Index». Transparency International, 2013. Arxivat de l'original el 2013-05-08. [Consulta: 3 desembre 2013].
* ↑ Mark Pyman. «Transparency is feasible». dandc.eu, 01-03-2013.
# Springs (Sud-àfrica)

Springs és una ciutat de la província de Gauteng, Sud-àfrica, i és part de l'East Rand, ara conegut com la regió Ekurhuleni. Es troba a uns 50 km a l'est de Johannesburg i 72 km al sud-est des de Pretòria. El nom de la ciutat prové de les nombroses deus (springs) existents a l'àrea; la població supera els 200.000 habitants.

## Enllaços externs

* Lloc oficial del Municipi de Ekurhuleni Arxivat 2008-08-04 a Wayback Machine.

## Personatges il·lustres

* Nadine Gordimer (1923 - 2014) escriptora. Premi Nobel de Literatura de l'any 1991.

## Referències

Viccionari
# Torre de Barta

La Torre de Barta, situada a Salàs de Pallars (Pallars Jussà), Catalunya, és un conjunt de tres edificacions unides que formen part de la vila fortificada de Salàs de Pallars. Inclou una de les torres de defensa i part de la muralla que antigament protegia el nucli urbà. És declarada Bé Cultural d'Interès Nacional.
Consisteix en una torre medieval de més de 1000 anys d'antiguitat. Al ser una casa formada per tres parts ben diferenciades, es tracta d'estructures construïdes en èpoques diferents i amb utilitats totalment dispars.

## Descripció

La torre basteix el cos principal de la casa i és l'estructura més antiga, datada vers l'any 1000. De les tres torres que hi havia a la població, aquesta defensava l'entrada nord a intramurs. La segona zona de la casa la conforma l'habitatge original que dona al carrer Bon Jesús i que forma part del nucli urbà primigeni de Salàs. La darrera ampliació data del segle xviii i es tracta d'un annex de la torre a extramurs, és ben visible des de la carretera que travessa el poble.

## Espai visitable

En aquest espai hi ha exhibida una exposició permanent d'escultures de ferro i pedra de Joan Fàbregas i una col·lecció de més de tres-centes eines antigues pertanyents a la casa, totes elles restaurades. Les eines i les estances de la torre, com el celler, són originals i mostren una aproximació històrica de la vida quotidiana d'una família pallaresa durant els darrers quatre-cents anys d'història.

## Referències

* ↑ «Torre de Barta». Arxivat de l'original el 2022-11-22. [Consulta: 22 novembre 2022].
* ↑ «TORRE DE BARTA». [Consulta: 22 novembre 2022].
* ↑ Bertran Isabal, Maria. Salàs de Pallars : una aproximació demogràfica, urbanística i històrica. Girona: Edicions a Petició, 2005. ISBN 84-96367-18-5.
* ↑ «Torre de Barta». [Consulta: 22 novembre 2022].
* ↑ Farràs Grau, Francesc; Juanmartí Solé, Artur; Puig Andreu, Ramon Maria; Sánchez Pellicer, Jesús. Les eres de Salàs. Garsineu editions, Novembre 2018. ISBN 978-84-949119-5-8.
* ↑ «TORRE DE BARTA (Salàs de Pallars) - 2022 Qué saber antes de ir» (en castellà). [Consulta: 22 novembre 2022].
# Syrrhaptes

Syrrhaptes és un dels dos gèneres d'ocells de la família dels pteròclids (Pteroclididae). Aquestes gangues habiten en zones àrides de l'Àsia central, des de la mar Càspia fins a Mongòlia i el nord de l'Índia.
Com l'altre gènere d'aquesta família, Pterocles, són grans ocells especialitzats en la vida en zones àrides. Es diferencien per tenir les potes completament cobertes de plomes fins als dits, i no tenir dit posterior, molt reduït però present a Pterocles.

## Taxonomia

Se n'han descrit dues espècies dins aquest gènere:
* ganga estepària (Syrrhaptes paradoxus).
* ganga del Tibet (Syrrhaptes tibetanus).

## Referències

* ↑ Gordon L. Maclean. Gangas. Enciclopedia de las Aves. Editorial Orbis S.A. 1986. ISBN 84-7634-548-8
* ↑ El gènere Syrrhaptes a TAXONOMICON Rev. 1-06-2010
# Vassílievka (Kursk)

Vassílievka (en rus: Васильевка) és un poble de l'óblast de Kursk, a Rússia, que en el cens del 2010 tenia 41 habitants. Pertany al districte de Kastórnoie.

## Referències

* ↑ «Общая Информация о районе». Официальный сайт Администрации Касторенского района. Arxivat de l'original el 2020-06-18. [Consulta: 3 desembre 2019].
# Peugeot 404

El Peugeot 404 és un automòbil del segment D produït pel fabricant francès Peugeot entre maig de 1960 i 1989. Existeix amb carrosseries cupè de dues portes, descapotable de dues, berlina de quatre, familiar de cinc, i "pickup" de dues. No va tenir cap successor directe, ja que els Peugeot 304 i Peugeot 504 se situaven per sota i damunt respectivament en grandària i preu.
El 404 té motor davanter i propulsió del darrere, i les seues caixes del canvi eren una manual de quatre marxes i una automàtica de tres. Es va fabricar amb tres motors de quatre cilindres en línia: un gasolina de 1.6 litres de cilindrada en versions amb carburador de 72 CV de potència màxima, i amb injecció de combustible i 85 CV; un Diesel de 1.8 litres de cilindrada i 55 CV, i un Diesel de 1.9 litres de cilindrada i 68 CV.

## El 404 a Argentina

En 1962 comença la seua producció en sèrie per la novella empresa Dapasa. En 1963 apareix la versió familiar; com Dapasa va tancar i va ser absorbida per Safrar, aquesta última només va continuar produint la versió sedán a partir de 1964.
En 1972 apareixen la versió Diesel ("404 D"), sense sostre corredís per raons de rigidesa estructural, i la gamma de "pickups" i furgonetes. També en els anys 1970, es va estrenar una versió esportiva denominada "Grand Prix", amb petits detalls decoratius tals com fars auxiliars al frontal i altre disseny de llandes, a més comptava amb una consola central i el comando de la caixa del canvi al terra en lloc de la seva tradicional ubicació en la columna de direcció.
Per problemes de reglamentació jurídica, el pickup es va deixar de produir en 1978; la seva fabricació es va reprendre en 1980 amb una caixa de càrrega més ampla. A fins de 1980, amb l'absorció de Safrar per part de Sevel deixa de produir-se tota la gamma 404 a Argentina.

## El 404 en competició

El 404 guanyà el Rally Safari en les edicions dels anys 1963, 1966, 1967 i 1968, i dos títols argentins (1968 y 1969) de ruta en mans del pilot Norberto Castañón. També ha sigut un assidu animador dels Grans Premis organitzats pel Automóvil Club Argentino, havent estat conduït entre altres per "Larry" (Alberto Rodriguez Larreta), Carlos Menditeguy, Rodolfo de Álzaga, José Migliore, Francisco "Paco" Mayorga, Ernesto Santamarina, Rolf Juchet, Osvaldo "Cocho" López, Dora Bavio i Alberto Gómez, entre tants altres.
Durant la dècada del 60 i 70 fou protagonista de l'"enfrontament" automobilístic Fiat - Peugeot
També tingué algunes participacions aïllades en Turismo Carretera, destacant-se la presència de Dora Bavio.

## Enllaços externs

* El 404 en el cine
# Twisted

Twisted, en ciències de la computació, és un entorn de programació orientada a events en xarxa. Programació de successos implica que els usuaris escriuen petits callbacks que són cridats per l'entorn. Twisted està escrit en llenguatge Python.

## Arquitectura

* L'entorn es basa en successos associats a rutines manegadores de successos que s'executen quan s'activa l'event corresponent. Amb successos s'aconsegueix que els processos no quedin bloquejats, contràriament al que passa amb l'execució sense successos.
* Totes les biblioteques de rutines callback han de ser sense bloqueig.
* Avantatges : millor aprofitament del temps del processador.
* Inconvenients : més difícil de codificar i mantenir.
* Suporta gran nombre de protocols : HTTP, XMPP, NNTP, IMAP, SSH, IRC, FTP, i altres.

## Exemple

Exemple simple de client TCP :

## Referències

* ↑ jcalderone. «Twisted Web in 60 seconds: serve static content from a directory» (en anglès). http://jcalderone.livejournal.com,+16-09-2009.+[Consulta: 23 novembre 2017].
* ↑ Mcgreggor, Duncan. «Async Batching with Twisted: A Walkthrough» (en anglès). http://oubiwann.blogspot.com.es,+20-06-2008.+[Consulta: 23 novembre 2017].
* ↑ «Welcome to the Twisted documentation! — Twisted 17.9.0 documentation» (en anglès). http://twistedmatrix.com/.+[Consulta: 23 novembre 2017].
* ↑ «An introduction to Twisted» (en anglès). https://www.slideshare.net.+[Consulta: 23 novembre 2017].
* ↑ «Python Twisted» (en anglès). https://www.slideshare.net.+[Consulta: 23 novembre 2017].

## Vegeu també

* Entorn similar però en llenguatge Perl: Perl Object Environment.
* Entorn similar però en llenguatge Java: Netty.
* Entorn similar però en llenguatge Ruby: EventMachine.